เรื่องร้องเรียน: เสียงดนตรีรบกวนเวลากลางคืน คาดว่ามาจากการจัดงานที่บริเวณวัดกระทุ่มเสือปลา เนื่องจากท้ายหมู่บ้านอยู่ตรงข้ามกับท้ายวัด แจ้งตำรวจแล้ว ตำรวจแจ้งว่าเข้าไปทำได้แค่ตักเตือนให้เบาเสียงลง แต่ไม่ได้เบาลงเลย ตำรวจแนะนำให้แจ้งร้องเรียนกับทางเขต เนื่องจากต้องมีการขออนุญาตใช้เสียงจากทางเขต
การดำเนินการของเจ้าหน้าที่: สำนักงานเขตประเวศ โดยฝ่ายสิ่งแวดล้อมและสุขาภิบาล ได้มีหนังสือแบบตรวจสอบแนะนำให้ผู้จัดงานแก้ไข กำกับ ดูแลการใช้สถานที่จัดงาน มิให้เปิดเพลงเสียงดังผ่านเครื่องขยายเสียง เพื่อป้องกันมิให้รบกวนผู้พักอาศัยใกล้เคียงและมีหนังสือประสานสถานีตำรวจนครบาลประเวศดำเนินการควบคุมเสียง ปัจจุบันมิได้มีการจัดงานแล้ว
ความเห็นของผู้แจ้ง: แก้ไขปัญหาล่าช้า เนื่องจากติดวันหยุดราชการ เข้าไปดำเนินการเมื่อการจัดงานสิ้นสุดแล้ว ไม่สามารถรับรองได้ว่าการจัดงานในครั้งหน้าจะไม่ก่อให้เกิดปัญหาแบบเดิมอีก และไม่มีการชี้แจงมาตรการที่จะดำเนินการเกี่ยวกับสถานการณ์แบบนี้ในอนาคต เช่น กำหนดระยะเวลาที่สามารถใช้เสียงได้ในช่วงเวลาที่เหมาะสมไม่รบกวนเวลาพักผ่อนของคนอื่น หรือกำหนดระดับความดังของการใช้เสียงที่เหมาะสม ให้เป็นมาตรฐาน รวมถึงขั้นตอนในการควบคุมและตรวจสอบข้อกำหนดดังกล่าว ว่าผู้จัดงานได้ปฏิบัติตามหรือไม่ ขอให้ทางเขตชี้แจงข้อมูลเกี่ยวกับ การกำหนดมาตรการดังกล่าวด้วยครับ
พื้นที่: แขวงประเวศ เขตประเวศ กรุงเทพมหานคร